CELEX: 62018CN0646
Language: sl
Date: 2018-10-15 00:00:00
Title: Zadeva C-646/18: Predlog za sprejetje predhodne odločbe, ki ga je vložilo Juzgado de lo Mercantil de Gerona (Španija) 15. oktobra 2018 – OD/Ryanair D.A.C.

21.1.2019   
            
            
               SL
            
            
               Uradni list Evropske unije
            
            
               C 25/18
            
         
      Predlog za sprejetje predhodne odločbe, ki ga je vložilo Juzgado de lo Mercantil de Gerona (Španija) 15. oktobra 2018 – OD/Ryanair D.A.C.
      (Zadeva C-646/18)
      (2019/C 25/22)
      Jezik postopka: španščina
      
         Predložitveno sodišče
      
      Juzgado de lo Mercantil de Gerona
      
         Stranki v postopku v glavni stvari
      
      
         Tožeča stranka: OD
      
         Tožena stranka: Ryanair D.A.C.
      
         Vprašanji za predhodno odločanje
      
      
                  1.
               
               
                  Ali pristojnost na podlagi tihe privolitve, ki je določena in urejena v členu 26 Uredbe (EU) št. 1215/12 (1), zahteva kakršno koli objektivno povezavo med predmetom spora ali prebivališčem/sedežem tožeče stranke ter sodiščem, pri katerem je vložena tožba?
               
            
                  2.
               
               
                  Ali pristojnost na podlagi tihe privolitve, določena in urejena v členu 26(1) Uredbe (EU) št. 1215/2012, v vseh pogledih zahteva avtonomno in skupno razlago za vse države članice? In ali je torej ni mogoče pogojevati z omejitvami, ki so določene v predpisih držav članic o nacionalni sodni pristojnosti, kot bi bila na primer njena neveljavnost v zadevah, o katerih se zaradi majhne vrednosti spora odloča v postopku v sporih majhne vrednosti v skladu s španskim zakonom o civilnem postopku?
               
            
         (1)  Uredba (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (UL 2012, L 351, str. 1).